 -
                                     udskrift
                                         af
                       sø- og handelsrettens dombog
                                     ──────────
den 31. august 2000 blev af retten i sagen
h-265/98
the british & foreign marine insurance co. ltd., england,
(advokat lars rosenberg overby)
mod
dsv samson transport a/s
(advokat michael villadsen)
adciteret af sagsøgte:
ritrans sia, letland,
(advokat alex laudrup ved
advokatfuldmægtig jens
v. mathiasen)
afsagt sålydende
                                       d o m:
under denne sag, der er anlagt den 13. oktober 1998, har sagsøgeren, the british & foreign
marine insurance co. ltd., nedlagt påstand om, at sagsøgte, dsv samson transport a/s,
principalt tilpligtes at betale 175.988,60 usd med en rente på 5 % fra den 10. september 1998
til betaling sker, subsidiært tilpligtes at betale modværdien i danske kroner på dagen for
dommens afsigelse af sdr 96.850,33.
                                                - 2 -
sagsøgte har principalt påstået frifindelse, subsidiært frifindelse mod betaling af et mindre beløb.
sagsøgte har over for adciterede, ritrans sia, nedlagt påstand om, at denne dømmes til at
friholde sagsøgte for ethvert beløb, herunder renter og omkostninger, som sagsøgte måtte blive
dømt til at betale sagsøger.
adciterede har over for sagsøgte principalt påstået frifindelse, subsidiært frifindelse mod betaling
af et af retten fastsat beløb.
sagen angår spørgsmålet om, hvorvidt sagsøgte er ansvarlig for bortkomst af et parti lyd- og
højttalerudstyr i forbindelse med en transport fra danmark til moskva, og om adciterede da skal
friholde sagsøgte for dette ansvar.
sagens nærmere omstændigheder er følgende:
i perioden fra den 19. september 1997 til 2. oktober samme år købte ms-max international inc.,
usa, et parti lyd- og højttalerudstyr til biografer af jbl professional, usa. varerne, der befandt
sig på et lager i herning, skulle ifølge ordrebekræftelser og faktura leveres til ms-max, 26
kutuzovsky prospect i moskva. godset havde en samlet vægt på 11.626,69 kg. og
repræsenterede - efter fradrag af 3 dele - en værdi af 175.988,60 usd. ms-max, moskva, indgik
herefter aftale med sagsøgte om transport af varerne fra herning til moskva. varerne, der ifølge
en pakkeliste bestod af i alt 347 enheder, blev anbragt i en trailer, der blev sendt med færge fra
danmark til liepaje i letland og derfra blev kørt videre til moskva. sagsøgte overlod transporten
fra liepaje til moskva til ritrans sia, som videregav transporten til sia am transports, letland.
ifølge et af sagsøgte udstedt fragtbrev er modtageren bl.a. angivet som "svh rienta ...
customs terminal ... moscow", mens det om bestemmelsesstedet hedder: "000 pentacon
phone 095 249 93 24 kutuzovsky pr. 26 121165 moskva". det hedder endvidere om
afsenders instruktioner: "direct delivery". af fragtbrevet fremgår tillige, at godset bestod af
347 kolli, og at bruttovægten androg 11.628 kg. fragtbrevet var ifølge en håndskrevet påtegning
vedlagt en faktura af 7. august 1997, der henviser til en kontrakt af 10. juni 1996. denne faktura
omfatter i alt 366 enheder til en samlet værdi af 20.862 usd.
den 21. oktober 1997 ankom traileren til moskva, og samme dag forsvandt indholdet.
chaufføren, der anmeldte tyveriet til politiet, udfærdigede en rapport til adciterede, hvori det i en
oversættelse til engelsk bl.a. hedder:
                                                - 3 -
" ... i arrived in moscow 21th october around 13.00 acc russia time and started to search promt
custom terminal. reached kutuzova prospect, i asked for custom terminal street, but nobody co-
uld say me where is it located. i spent some 3 hours rounding along kutuzova prospect, when
finally i found the street, where the terminal was situated, but arriving there i found that on the
street of this terminal is traffic signe, which does not allow to drive with a heavy trucks and as
well there was police post. i talk with that police and agreed with them by some bribe to be
allowed to drive under that traffic signe and they as well explained me how to reach custom
terminal. so i did. arriving more close to the terminal, i stop trailer, because i needed to fix the
wheels. at that moment came two persons to me and began to yell to me about, why i am
driving around for half of day, when i was suppose long already be in the terminal for pentacon.
then they like told representatives of company, said me, that we have no enough time for cu-
stom formalities in mentioned terminal and should drive to another one. one of the men sit into
my truck, next to me, and instructed to drive to rjozanskij prospect. at the warehouses we were
met by cab and one more representative, who said that there's chief has agreed with customs,
cargo will be custom cleared today. i was leaded in cab and delivered to customs, but the trailer
and truck was left at warehouses, as one of the representatives said that the guard will be arran-
ged for that. that was 17.45 pm. we came to customs, and the person who drove me to there,
went to officer. in 15 min he was back and i was told to wait for some half an hour. after half an
hour i went to look for him, as he was not back yet, but he was gone with all my paporo. i asked
a lot of folks, have anybody see that persons who were with me, but all they just shrugged the
shoulders. i understood that something is going wrong and returned back to the truck. time was
ar. 21.40 pm. from the trailer was taken off plumb and the trailer door was left open. realising
that, i went immediately to the police, where gave my explanations regarding happened. ..."
den 23. oktober 1997 sendte adciterede en rapport til sagsøgte, hvori det bl.a. hedder:
"... 1. driver on 21.10.1997 arrived to ooo pentacon directly. found, where is custom terminal
svh "rienta". ul. bratyev fonchenko d. 19, moscow looks very diffucult, there are also no
telephone number on cmr.
2. driver asked also moscow road police for terminal, but nobody can help and said to check
firstly with kutuzovskij 26, because it is one of central streets in moscow.
3. he parked trailer xz 4158 directly at str. kutuzovskij pr. 26 and went for look company ooo
pentacon.
4. house on kutuzovskij pr. 26 is apartment (not office) house.
                                                 - 4 -
5. after long time checking for company ooo pentacom, our driver met at kutuzovskij pr. 26,
same people, who said, they are from ooo pentacom, they know all about cargo, trailer number
e.t.c. ...
extra information:
1. when we called to company ooo pentacon, just for checking if driver arrived, mr. pavel (who
propably is manager of pentacon mob. tel.+ 7233444, tel. + 2499324) informed, he have full
information about custom terminal svh rienta, because his brother is manager of svh rienta.
(tel. svh rienta + 1438620).
2. driver from trailer tp 3914 delivered first small party of cargo to ooo pentacom now revert
back to riga. we asked about consignee and driver inform:
2.1. he also did not found custom terminal svh rienta.
2.2. he also after very long time driving around moscow came to kutuzovskij 26.
2.3. he also at home kutuzovskij 26 was met same people from ooo pentacon.
2.4. this people demand documents only, but driver demand firstly go to svh rienta.
2.5. after 10-15 minutes driving for small streets they arived in svh rienta.
2.6. he stay in svh rienta for aprox. 2 days.
2.7. then trailer revert to kutuzovskij 26 and on street was reload part to small trucks and part
to same storage place upon to house. ...
just for your information, our first opinion is that ooo pentacon together with there friendly svh
rienta will organise this un- loading by themselves, for do not pay taxes for cargo. of course, we
need to prove this, but it seems very difficult. when we call to mr. pavel from pentacom and
inform about problems, he looks absolutely calm. and only asking, if cargo insured. ..."
ved sø- og handelsrettens udeblivelsesdom af 1. september 1999 blev sia am transports dømt
til at betale bl.a. ms-max international inc. 175.988,60 usd med tillæg af 5 % rente fra den 10.
september 1998 til betaling sker
den 26. december 1999 indgik ms-max international inc. og sagsøger en aftale, hvori det bl.a.
hedder:
"...     agreement
                                                 - 5 -
                                   between
                          ms-max international inc. ...
                   hereinafter referred to as the "insured"
                                      and
                 the british & foreign marine insurance co.
                                    ltd. ...
                  hereinafter referred to as the "insurer" ...
the parties have today agreed the following:
1. insurer shall pay usd 105,000 to the insured in full and final settlement of any claims
(inclusive of interest and costs), which the insured has or may have against the insurer under
the policy or at all. ...
3. the total claims which the insured has against the carriers is hereby assigned to the insurer,
and the insurer is hereby subrogated in the insured's rights against these companies.
4. the insurer undertakes to continue the legal proceedings against the carriers in its own name
and the insurer undertakes to pay to the insured any amount received from the carriers
following a judgment or an amicable settlement provided and to the extent that such amount
exceeds usd 105.000 and the reasonable legal costs which the insurer has incurred in
connection with the litigation. if the insurer obtains a judgment and the judgment awards
interest on the claim then such interest shall be split pro rata between the parties (ie on the basis
of usd 105.000 and the balance amount awarded respectively) notwithstanding the foregoing.
..."
sagsøgeren har gjort gældende, at sagsøgte i medfør af cmr-lovens § 43, jf. § 24, stk. 1, er
ansvarlig for bortkomsten af lyd- og højttalerudstyret. chaufføren har ikke udleveret udstyret i
overensstemmelse med fragtbrevet, men har handlet groft uagtsomt ved at følge med ikke-
identificerede personer og ved at efterlade traileren ubevogtet på en for chaufføren ukendt
adresse. chaufføren burde ved telefoniske henvendelser til modtageren have sikret sig nærmere
oplysninger om de pågældende. der er således i medfør af § 37 hverken grundlag for at anse
                                                - 6 -
fragtføreren for fri for ansvar i medfør af § 24, stk. 2, sidste led, eller for at begrænse ansvaret i
medfør af § 29, stk. 2.
sagsøgeren har til støtte for den subsidiære påstand gjort gældende, at værdien af godset ifølge
ordrebekræftelser og faktura - der er udstedt mellem selskaber, der ikke er koncernforbundne -
andrager 175.988,60 usd. hvis retten måtte finde, at chaufføren ikke har handlet groft uagt-
somt, kan ansvaret alene begrænses i medfør af bestemmelsen i § 29, stk. 2. aftalen mellem
sagsøgeren og ms-max vedrører ikke sagsøgte og aftalen indeholder ikke en begrænsning af
sagsøgers ansvar over for ms-max. sagsøgeren har endelig ikke medvirket ved bortkomsten,
hvorfor der ej heller er grundlag for at nedsætte erstatningen i medfør af § 26.
sagsøgte har over for sagsøgeren gjort gældende, at chaufføren blev kontaktet af personer, der
havde et særdeles godt kendskab til chaufførens forhold, hvorfor chaufføren er fri for ansvar i
medfør af § 24, stk. 2.
da chaufføren ikke havde grund til at nære mistanke til kontaktpersonerne, har chaufføren tillige
ikke handlet groft uagtsomt, hvorfor sagsøgtes ansvar under alle omstændigheder skal
begrænses i medfør af § 29, stk. 2 til modværdien af 8,33 sdr x 11.626,69 kg x kursen på sdr.
sagsøgte har over for adciterede gjort gældende, at sia am-transports i medfør af cmr-lovens
§ 46, stk. 1, litra a, er ansvarlig for bortkomsten, og da adciterede har overladt transporten til
denne, er adciterede i medfør af § 24, stk. 1, jf. § 4, i forhold til sagsøgte ansvarlig for
bortkomsten. hvis sagsøgte derfor måtte blive dømt til at betale erstatning til sagsøgeren, skal
adciterede friholde sagsøgte for dette ansvar. adciterede har overladt transporten til sia am-
transports, og dennes chauffør har ikke udleveret udstyret i overensstemmelse med fragtbrevet,
men har handlet groft uagtsomt ved at følge med ikke-identificerede personer og ved at efterlade
traileren ubevogtet. adciterede kan herefter ikke påberåbe sig bestemmelser, som udelukker eller
begrænser hans ansvar, jf. § 37.
adciterede kan ikke påberåbe sig § 46 med den virkning, at sagsøgte alene skal bære ansvaret.
sagsøgte har ikke handlet selvstændigt ansvarspådragende og kan derfor ikke pålægges et
videregående ansvar end adciterede.
adciterede har til støtte for den principale påstand gjort gældende, at det af redegørelsen af 23.
oktober 1997 fra adciterede klart fremgår, at bortkomsten skyldes adcitantens, afsenders eller
                                               - 7 -
modtagers forhold, hvorfor adciterede ikke er ansvarlig for bortkomsten.
sagsøgeren     har   dernæst    ikke   godtgjort, at   chaufføren     har  handlet  i   strid med
udleveringsinstruksen eller handlet groft uagtsomt. chaufføren har været fremme ved toldstedet,
hvor han er blevet modtaget af to personer, der havde et detaljeret kendskab til ham. chaufføren
har således ikke haft grundlag for at nære mistanke til de pågældende, men har handlet i
overensstemmelse med udleveringsinstruksen. der foreligger derfor forhold, som chaufføren ikke
har kunnet undgå, og denne og adciterede er derfor fri for ansvar i medfør af § 24, stk. 2, sidste
led.
da adciterede ikke har forvoldt skaden, er sagsøgte endvidere afskåret fra at øve regres i medfør
af § 46, stk. 1.
adciterede har til støtte for den subsidiære påstand principalt gjort gældende, at det på grundlag
af den faktura, der var vedlagt fragtbrevet, må lægges til grund, at udstyret alene havde en
markedsværdi på 20.862 usd, hvorfor ansvaret i medfør af § 29, stk. 1 ikke kan overstige dette
beløb. ordresedler og faktura har ikke været vedlagt fragtbrevet, og disse er udstedt mellem
koncernforbundne selskaber og angiver således ikke varernes reelle værdi. subsidiært har
sagsøgeren ifølge aftale med ms-max international inc. begrænset sit tab til 105.000 usd. mere
subsidiært kan erstatningen i medfør af § 29, stk. 2 ikke overstige modværdien af 8,33 sdr x
11.626,69 kg x kursen på sdr. under alle omstændigheder skal ansvaret nedsættes i medfør af
§ 26, som følge af medvirken fra adcitanten, afsender eller modtagers side.
rettens bemærkninger:
samtlige dommere udtaler:
efter oplysningerne i fragtbrevet om antallet af kolli og udstyrets samlede vægt, der i det
væsentlige er i overensstemmelse med pakkelisten og de bagvedliggende fakturaer og
ordrebekræftelser, finder retten det helt ubetænkeligt at lægge til grund, at værdien af godset
andrager 175.988,60 usd.
efter bevisførelsen lægger retten endvidere til grund, at chaufføren - efter at have fundet
toldstedet - blev kontaktet af to ukendte mænd, der - uden at legitimere sig - oplyste, at de
repræsenterede modtageren. chaufføren lod sig herefter overtale til at køre til en i forhold til
                                                 - 8 -
fragtbrevet ukendt adresse, hvor han efterlod traileren ubevogtet efter at have fået et løfte om,
at der ville komme en vagt til stede.
retten lægger endelig til grund, at varepartiet herefter er bortkommet.
dommerne torben kuld hansen og henning hummelmose udtaler herefter:
under hensyn til at chaufføren, uden at skaffe sig nærmere oplysninger om de ukendte mænd,
efterlod traileren på et fremmed sted, og uden at der var kommet opsyn til stede, finder vi, at
chaufføren har handlet groft uagt somt, og at der således hverken er grundlag for at anse denne
for fri for ansvar i medfør af § 24, stk. 2, sidste led eller grundlag for at begrænse ansvaret efter
§§ 26 eller 29, stk. 2.
herefter, og da aftalen mellem sagsøger og ms-max international inc. efter sin ordlyd ikke giver
grundlag for at begrænse sagsøgtes ansvar, finder vi, at sagsøgerens principale påstand vil være
at tage til følge.
dommer ove andersen udtaler:
under hensyn til at chaufføren ikke havde grundlag for at nære mistanke til de mødte ukendte
personer, finder jeg, at chaufføren ikke har handlet groft uagtsomt, og at sagsøgtes
erstatningsansvar derfor bør begrænses i medfør af § 29, stk. 2.
da jeg derimod ikke finder det godtgjort, at afsenderen har medvirket i forbindelse med
bortkomsten af varepartiet, finder jeg, at der ikke er grundlag for at lade ansvaret bortfalde eller
nedsætte i medfør af §§ 24, stk. 2 eller 26, ligesom jeg ikke finder grundlag for at begrænse
sagsøgtes ansvar i henhold til aftalen mellem sagsøger og ms-max international inc.
samtlige dommere udtaler herefter:
det følger af cmr-lovens § 46, at en fragtfører, som har udredet erstatning, alene kan kræve
denne med renter og omkostninger betalt af de andre fragtførere i det i § 46, stk. 1, litra a-c
nævnte omfang, ligesom der alene kan ske en fordeling af beløbet, når en af fragtførerne er ude
af stand til at betale, jf. § 46, stk. 2.
                                                 - 9 -
da skaden ikke er forvoldt af adciterede, men af den hos sia am transports ansatte chauffør, og
i mangel af oplysninger om, hvorvidt sia am transports er ude af stand til at betale, finder
retten, at adciterede i det hele bør frifindes.
                                 thi kendes for ret:
sagsøgte, dsv samson transport a/s, betaler inden 14 dage fra dato til sagsøgeren, the british
& foreign marine insurance co. ltd., 175.988,60 usd med tillæg af 5 % rente fra den 10.
september 1998 til betaling sker samt omkostninger med 74.000 kr.
adciterede, ritrans sia, frifindes.
sagsøgte betaler inden 14 dage fra dato omkostninger til adciterede med 48.000 kr.
                                 torben kuld hansen
                                          kst.
ove andersen                                 henning hummelmose
                                        (sign.)
                          udskriftens rigtighed bekræftes
                         p. j. v. sø- og handelsretten, den
